**Martin Jandus** (s. 2. joulukuuta 1997 Praha, Tšekki) on tšekkiläinen jääkiekkopuolustaja, joka pelaa SM-liigajoukkue Oulun Kärpissa. Hän laukoo oikealta.

Ura
---

### Seuraura

Jandus on HC Sparta Prahan kasvatti. Hän voitti kaudella 2013–2014 seuran U18-joukkueen sisäisen tehotilaston lukemalla +19. Kaudella 2014–2015 Jandus oli joukkueen tehokkain puolustaja tehoilla 6+22=28. Kaudella 2016–2017 hän oli tehoilla 15+25=40 Sparta Prahan U20-joukkueen tehokkain puolustaja ja kolmanneksi paras pistemies sekä Jandus jakoi joukkueen sisäisen maalipörssin toisen sijan Vojtěch Kuldan ja Jan Kernin kanssa. Hän voitti koko Extraliga juniorůn puolustajien maalipörssin ja jakoi puolustajien pistepörssin voiton HC Plzeňin Lukáš Kaňákin kanssa. Jandus voitti myös Spartan sisäisen tehotilaston lukemalla +20. Hän edusti joukkuetta kauden aikana myös Junior Club World Cupissa, jossa Jandus oli tehoilla 2+2=4 Spartan paras pistemies Martin Svobodan kanssa.

Jandus debytoi kauden 2016–2017 aikana myös miesten peleissä. Hän sai tililleen ensimmäisen ja kauden ainoaksi jääneen Extraliga-ottelunsa 20. joulukuuta 2016 vieraissa HC Třineciä vastaan. Jandus merkittiin Spartan nelospuolustajapariin Michal Barinkan viereen. Hän sai ottelussa peliaikaa lopulta vain 16 sekuntia. Jandus pelasi kauden aikana myös lainalla Tšekin toiseksi korkeimmalla sarjatasolla 1. česká hokejová ligan HC Benátky nad Jizeroussa, jossa hän pelasi 11 runkosarja- ja viisi playoff-ottelua sekä kolmanneksi korkeimmalla sarjatasolla 2. česká hokejová ligan NED Hockey Nymburkissa, jossa Jandus pelasi kolme runkosarjaottelua.

Kaudella 2017–2018 Jandus pelasi Sparta Prahan Extraliga-joukkueessa kolme runkosarjaottelua ilman tehopisteitä. Hän pelasi kauden suurimmaksi osaksi lainalla 1. ligan HC Litoměřicessä, jossa Jandus pelasi 49 runkosarjaottelua tehopistein 3+9=12. Kaudella 2018–2019 hän pelasi Extraligassa neljä runkosarjaottelua ilman tehopisteitä. Jandus pelasi kautensa jälleen suurimmaksi osaksi lainalla 1. ligassa HC Slovan Ústí nad Labemin ja HC České Budějovicen joukkueissa. Hän pelasi jälkimmäisenä mainitussa joukkueessa kauden loppuun ja eteni České Budějovicen kanssa aina Extraligan karsintoihin saakka, mutta joukkue jäi lopulta kuitenkin ilman sarjanousua. Kaudella 2019–2020 Jandus pelasi Spartan Extraliga-joukkueessa kymmenen runkosarjaottelua tehden yhden syöttöpisteen. Hän pelasi suurimman osan kaudestaan 1. ligassa lainalla SK Kadaňin ja LHK Jestřábi Prostějovin joukkueissa.

Kausi 2020–2021 oli Jandusille lopulta ensimmäinen kokonainen Extraligassa, jossa hän pelasi 42 runkosarjaottelua tehopistein 3+12=15 ja seitsemän playoff-ottelua tehden yhden syöttöpisteen. Jandus teki Extraliga-uransa avausmaalin 22. marraskuuta 2020 HC Olomoucia vastaan. Hän keräsi Spartan 7–1-voittoon päättyneessä ottelussa teholukeman +3. Jandus voitti lopulta myös koko liigan tehotilaston lukemalla +28. Jandus pelasi kauden aikana myös kolme ottelua lainalla 1. ligan HC Baník Sokolovissa. Maaliskuussa 2021 hän teki Spartan kanssa kaksivuotisen jatkosopimuksen.

Marraskuussa 2021 Sparta Praha lainasi Jandusin alustavasti tammikuun 2022 loppuun asti kestävällä sopimuksella toiseen Extraliga-joukkueeseen, hänen aiempaan lainaseuraansa HC České Budějoviceen. Jandus palasi Spartaan kuitenkin jo seitsemän ottelun jälkeen joulukuussa. Hänen kautensa 2021–2022 päättyi kuitenkin runkosarjan lopulla maaliskuussa. Kaudella 2022–2023 Jandus teki miesten pääsarjatason yhden kauden piste-ennätyksensä tehoilla 4+15=19.

Kaudeksi 2023–2024 Jandus siirtyi kaksivuotisella sopimuksella SM-liigajoukkue Oulun Kärppiin.

### Maajoukkueura

Jandus on pelannut Tšekin A-maajoukkueessa kuusi ottelua tehden yhden syöttöpisteen. Hän teki A-maajoukkuedebyyttinsä Karjala-turnauksessa 12. marraskuuta 2022 Turun Gatorade Centerissa turnauksen isäntäjoukkue Suomea vastaan. Jandus merkittiin Tšekin nelospuolustajapariin David Němečekin viereen.

Jandus on pelannut myös 13 nuorten ja neljä poikien maaottelua.

Muuta
-----

Jandusin kaksoisveli Tomáš on pelannut hyökkääjänä Martinin joukkuetoverina HC Sparta Prahan organisaatiossa ja Tšekin alemmissa sarjoissa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2014–2015 | HC Sparta Praha | Tšekki U20 | 3 | 1 | 1 | 2 | 0 | – | – | – | – | – |
| 2015–2016 | HC Sparta Praha | Tšekki U20 | 43 | 10 | 13 | 23 | 30 | 10 | 0 | 3 | 3 | 2 |
| 2016–2017 | HC Sparta Praha | Tšekki U20 | 37 | 15 | 25 | 40 | 54 | 6 | 2 | 2 | 4 | 2 |
|  | HC Sparta Praha | ČEL | 1 | 0 | 0 | 0 | 0 | – | – | – | – | – |
|  | HC Benátky nad Jizerou | Tšekki I | 11 | 0 | 1 | 1 | 2 | 5 | 0 | 2 | 2 | 2 |
|  | NED Hockey Nymburk | Tšekki II | 3 | 0 | 1 | 1 | 0 | – | – | – | – | – |
| 2017–2018 | HC Sparta Praha | Tšekki U20 | 14 | 2 | 6 | 8 | 16 | 3 | 0 | 0 | 0 | 2 |
|  | HC Sparta Praha | ČEL | 3 | 0 | 0 | 0 | 4 | – | – | – | – | – |
|  | HC Litoměřice | Tšekki I | 49 | 3 | 9 | 12 | 38 | – | – | – | – | – |
| 2018–2019 | HC Sparta Praha | ČEL | 4 | 0 | 0 | 0 | 0 | – | – | – | – | – |
|  | HC Slovan Ústí nad Labem | Tšekki I | 21 | 1 | 6 | 7 | 22 | – | – | – | – | – |
|  | HC České Budějovice | Tšekki I | 26 | 2 | 6 | 8 | 26 | 11 | 1 | 2 | 3 | 0 |
| 2019–2020 | HC Sparta Praha | ČEL | 10 | 0 | 1 | 1 | 0 | – | – | – | – | – |
|  | SK Kadaň | Tšekki I | 11 | 1 | 4 | 5 | 0 | – | – | – | – | – |
|  | LHK Jestřábi Prostějov | Tšekki I | 18 | 2 | 11 | 13 | 22 | – | – | – | – | – |
| 2020–2021 | HC Sparta Praha | ČEL | 42 | 3 | 12 | 15 | 16 | 7 | 0 | 1 | 1 | 6 |
|  | HC Baník Sokolov | Tšekki I | 3 | 0 | 2 | 2 | 0 | – | – | – | – | – |
| 2021–2022 | HC Sparta Praha | ČEL | 41 | 2 | 11 | 13 | 18 | – | – | – | – | – |
|  | HC České Budějovice | ČEL | 7 | 0 | 1 | 1 | 2 | – | – | – | – | – |
| 2022–2023 | HC Sparta Praha | ČEL | 52 | 4 | 15 | 19 | 45 | 4 | 0 | 0 | 0 | 6 |
| 7 kautta | yhteensä | ČEL | 160 | 9 | 40 | 49 | 85 | 11 | 0 | 1 | 1 | 12 |

Lähteet
-------

* Martin Jandus The Internet Hockey Databasessa (englanniksi)
* Martin Jandus Eurohockey-sivustolla (englanniksi)
* Martin Jandus *Elite Prospects*. Everysport Media Group AB.  (englanniksi)

### Viitteet

1. ↑  Otteluennakossa Teemu Turunen | Kärpät - Pelicans | 16.09.2023 *youtube.com*.  16.9.2023. Oulun Kärpät Oy. Viitattu 18.9.2023.
2. 1 2 3 4 5 6 7  Martin Jandus *Elite Prospects*. Everysport Media Group AB.  (englanniksi)
3. ↑  Elite Prospects - HC Sparta Praha U18 *eliteprospects.com*. Everysport Media Group AB. Viitattu 2.4.2023. (englanniksi)
4. ↑  Elite Prospects - HC Sparta Praha U18 *eliteprospects.com*. Everysport Media Group AB. Viitattu 2.4.2023. (englanniksi)
5. ↑  Elite Prospects - Czechia U20 Stats 2016-2017 *eliteprospects.com*. Everysport Media Group AB. Viitattu 2.4.2023. (englanniksi)
6. ↑  Elite Prospects - HC Sparta Praha U20 *eliteprospects.com*. Everysport Media Group AB. Viitattu 2.4.2023. (englanniksi)
7. ↑  Rozestavení: HC Oceláři Třinec - HC Sparta Praha, 20.12.2016 *hokej.cz*.  20.12.2016. BPA sport marketing a.s. ve spolupráci s eSports.cz, s.r.o. Viitattu 2.4.2023. (tšekiksi)
8. ↑  HC Oceláři Třinec - HC Sparta Praha, 20.12.2016 *hokej.cz*.  20.12.2016. BPA sport marketing a.s. ve spolupráci s eSports.cz, s.r.o. Viitattu 2.4.2023. (tšekiksi)
9. ↑  HC Sparta Praha - HC Olomouc, 22.11.2020 *hokej.cz*.  22.11.2020. BPA sport marketing a.s. ve spolupráci s eSports.cz, s.r.o. Viitattu 2.4.2023. (tšekiksi)
10. ↑  Čtyři hráči prodloužili kontrakt ve Spartě *hcsparta.cz*.  3.3.2021. HC Sparta Praha a.s. Viitattu 2.4.2023. (tšekiksi)
11. ↑  Na hostování do Motoru přichází Martin Jandus *hcmotor.cz*.  3.11.2021. ČESKÉ BUDĚJOVICE:  CBH2013 a.s. Viitattu 2.4.2023. (tšekiksi)
12. ↑  Atte Ohtamaa jatkaa Kärpissä – Martin Jandus kahden vuoden sopimuksella Ouluun *karpat.fi*.  19.4.2023. Oulun Kärpät Oy. Viitattu 2.5.2023.
13. ↑  Finsko - Česko *isport.blesk.cz*.  22.11.2022. CZECH NEWS CENTER a.s. Viitattu 2.4.2023. (tšekiksi)
14. ↑  Martin Jandus *hokej.cz*. BPA sport marketing a.s. ve spolupráci s eSports.cz, s.r.o. Viitattu 2.4.2023. (tšekiksi)
15. ↑  Tomáš Jandus *Elite Prospects*. Everysport Media Group AB.  (englanniksi)

Kärpät – SM-liiga
4 Kivistö |
9 Berglund |
12 Anttila (**A**) |
13 Junttila |
16 Heikkala |
18 Antti-Roiko |
19 Yliniemi |
20 Björkqvist |
21 Gunler |
22 Peltonen |
23 Kemppainen |
25 Paaso |
29 Alasiurua |
30 Kokko |
31 Vedenpää |
41 Koivunen |
42 Lohisalo |
48 Antonen |
51 Koskenkorva |
52 Koivisto (**A**) |
53 Westerholm |
55 Ohtamaa (**C**) |
57 Hyry |
59 Hermonen |
61 Pieniniemi |
62 Olkkonen |
63 Jandus |
74 Tiivola |
77 Turunen |
91 Bunnaman  

Valmentajat Marjamäki – Mäntymaa – Sihvonen – Hilli – Jaakola